NLPC-UOM/anonymized-sinhala-letter-corpus huggingface dataset:
පත්වීම් ලිපියේ පෙර සේවා ස්ථානය සංශෝධනය කිරීම (appointment)

විදුහල්පති මගින්,
[ලබන්නාගේ නම] මයා,
මුරකරු,
[ආයතනයේ නම],
[ගම/නගරය]

පෙර සේවා ස්ථානය සංශෝධනය කිරීම.

මගේ අංක [ලිපි අංකය] හා [දිනය] දිනැති ලිපිය මඟින් [ආයතනයේ නම] වෙත ලබා දෙන ලද [ආයතනයේ නම] පුස්තකාල සේවක තනතුරට පත් කිරීමේ ලිපිය හා බැඳේ.

එම ලිපියෙහි ලිපිනයේ සඳහන් ඔබගේ වර්තමාන සේවා ස්ථානය [ආයතනයේ නම] ලෙස ද නව සේවා ස්ථානය [පාසලේ නම] ලෙස ද නිවැරදි කරන බව කාරුණිකව දන්වා සිටිමි.

ඉහත ලිපියේ අනෙකුත් කොන්දේසි එලෙසම පවතින බව වැඩි දුරටත් දන්වා සිටිමි.

[යවන්නාගේ නම],
පරිපාලන නිලධාරී (ආයතන)

පිටපත්
විගණකාධිපති
අධ්‍යක්‍ෂ ජනරාල් - විශ්‍රාම වැටුප් දෙපාර්තුමේන්තුව
ප්‍රධාන ගණකාධිකාරී
පළාත් අධ්‍යාපන අධ්‍යක්‍ෂ
කලාප අධ්‍යාපන අධ්‍යක්‍ෂ
පෞද්ගලික ලිපිගොනුව
සංවර්ධන නිලධාරි තනතුරට පත් කිරීමේ ලිපිය සංශෝධනය කිරීම (appointment)

[ලබන්නාගේ නම] මයා
[ලිපිනය]

ජාතික හැඳුනුම්පත් අංකය : [ජා.හැ. අංකය]

මහත්මයාණෙනි,

සංවර්ධන නිලධාරි සේවයේ III වන ශ්‍රේණියේ තනතුරකට පත් කිරීම

මගේ සමාංක හා [දිනය] දිනැති පත්වීම් ලිපිය හා බැඳේ.

02. එකී ලිපියෙහි සඳහන් ඔබේ නම ඔබ උපවැදි වීම නිසා ඔබගේ ගිහි නම වන [නම] සහ එහි සඳහන් ලිපිනය [ලිපිනය] ලෙස ද, පළමු ඡේදයෙන් ඔබ පත් කරනු ලැබූ කාර්යාලය [ආයතනයේ නම] ලෙස ද සංශෝධනය කරමි. පත්වීම් ලිපියෙහි සඳහන් අනෙකුත් කරුණු නොවෙනස්ව පවතිනු ඇත.

03. තවද උක්ත සමාංක හා [දිනය] දිනැති සංශෝධන ලිපිය මෙමඟින් අවලංගු කරන බව වැඩිදුරටත් දැනුම් දෙමි.

[යවන්නාගේ නම],
ඒකාබද්ධ සේවා අධ්‍යක්ෂ ජනරාල්

පිටපත්:
01. ලේකම්, [ආයතනයේ නම]
02. ලේකම්, [ආයතනයේ නම]
03. දිස්ත්‍රික් ලේකම්, [ගම/නගරය]
04. ප්‍රාදේශීය ලේකම්, [ගම/නගරය]
05. විශ්‍රාම වැටුප් අධ්‍යක්ෂ ජනරාල්
06. විගණකාධිපති
ගණකාධිකාරිවරයෙකු ස්ථාන මාරු කර සේවයෙන් නිදහස් කිරීම (appointment)

ප්‍රාදේශිය ලේකම් කාර්යාලය - [ගම/නගරය]

මගේ අංකය - [ලිපි අංකය]
දිනය - [දිනය]

[ලබන්නාගේ නම] මහතා
ගණකාධිකාරි

ස්ථාන මාරුව හා නිදහස් කිරීම.

දිසාපතිතුමා, දිසාපති කාර්යාලය, [ගම/නගරය] ගේ අංකය [ලිපි අංකය] හා [දිනය] දින ලිපිය හා සම්බන්ධවයි.

ඉහත ලිපිය අනුව ඔබ [දිනය] දින සිට ප්‍රාදේශිය ලේකම් [ගම/නගරය] හි වැඩ භාර ගන්නා හැටියට [දිනය] දින රාජකාරියෙන් මුදවා නිදහස් කරනු ලැබේ.

එහෙයින් ඔබ සතු රජයේ දේපල ලිපි ලේඛන ආදිය අලුතින් ස්ථාන මාරු වී පැමිණෙන [නම] මහතා ගණකාධිකාරි වෙත වෙනත් දිනක භාර දී වාර්තා කළ යුතු අතර අලුත් ස්ථානයේ රාජකාරි භාරගෙන ඒ බව ආයතන ප්‍රධානියා මගින් දිසාපති, දිස්ත්‍රික් ලේකම් කාර්යාලය වෙත වාර්තා කරන අතර මටද පිටපතක් යවන ලෙස ඉල්ලා සිටිමි.

[යවන්නාගේ නම],
ප්‍රාදේශිය ලේකම්,
ප්‍රාදේශිය ලේකම් කාර්යාලය,
[ගම/නගරය]
රාජ්‍ය කළමනාකරණ සහයකවරියක් ආයතන ශාඛාවට අනුයුක්ත කිරීම (appointment)

මගේ අංකය: [ලිපි අංකය]
ප්‍රාදේශීය ලේකම් කාර්යාලය,
[ගම/නගරය]
[දිනය]

[ලබන්නාගේ නම] මෙනවිය,
රාජ්‍ය කළමනාකරණ සහයක III

සේවයට අනුයුක්ත කිරීම

ඒකාබද්ධ සේවා අධ්‍යක්ෂ ජෙනරාල්තුමාගේ අංකය [ලිපි අංකය] හා [දිනය] දින පත්වීම් ලිපිය අනුව [දිනය] දින මෙම ලේකම් කාර්යාලයේ වැඩ භාර ගත් ඔබ වහාම ක්‍රියාත්මක වන පරිදි ආයතන ශාඛාවට අනුයුක්ත කරන ලදී.

ඒ නිසා පරිපාලන නිලධාරි වෙත වැඩ භාරගෙන රාජකාරියේ යෙදෙන ලෙස ඉල්ලා සිටිමි.

[යවන්නාගේ නම],
ප්‍රාදේශීය ලේකම්,
ප්‍රාදේශීය ලේකම් කාර්යාලය,
[ගම/නගරය]

පිටපත් -
1. පරිපාලන නිලධාරි, ප්‍රාදේශීය ලේකම් කාර්යාලය - අවශ්‍ය කටයුතු සඳහා
2. පෞද්ගලික ලිපි ගොණුව
කළමනාකරණ සහයකවරියක් ස්ථාන මාරුව මත සේවයෙන් නිදහස් කිරීම (appointment)

ප්‍රාදේශිය ලේකම් කාර්යාලය - [ගම/නගරය]
මගේ අංකය - [ලිපි අංකය]
දිනය - [දිනය]

[ලබන්නාගේ නම] මහත්මිය,
කළමනාකරණ සහයක II.

සේවයෙන් නිදහස් කිරීම

දිසාපතිතුමාගේ අංකය [ලිපි අංකය] හා [දිනය] දින ලිපිය හා සම්බන්ධවයි.

ඔබ [ආයතනයේ නම] දී [දිනය] දින රාජකාරි වැඩ භාර ගැනීමට හැකි වන පරිදි [දිනය] දින රාජකාරි වෙලාවෙන් පසු මෙම කාර්යාලයේ සිට නිදහස් කරනු ලැබේ.

එනිසා ඔබ සතුව ඇති ලිපි ලේඛන, බඩුබාහිරාදිය ගණකාධිකාරිතුමා විසින් නම් කරනු ලබන නිලධාරි වෙත භාර දෙන ලෙස මෙයින් දැනුම් දෙමි.

තවද නව සේවා ස්ථානයේ වැඩ භාර ගෙන ප්‍රාදේශිය ලේකම් මගින් දිසාපතිතුමාට අමතා මට ද පිටපතක් එවන ලෙස දන්වා සිටිමි.

[යවන්නාගේ නම],
ප්‍රාදේශීය ලේකම්,
[ගම/නගරය]

පිටපත් -
01. දිසාපතිතුමා, දිසා ලේකම් කාර්යාලය - දැන ගැනීම සඳහා
02. ප්‍රාදේශීය ලේකම්තුමා, ප්‍රාදේශිය ලේකම් කාර්යාලය
03. ගණකාධිකාරිතුමා - රාජකාරි වගකීම සුදුසු නිලධාරියා වෙත භාරදීම හා වැටුප් විස්තර යැවීම සඳහා
04. නිවාඩු කළමනාකරණ සහයක - නිවාඩු විස්තර යැවීම සඳහා
05. පෞද්ගලික ලිපි ගොනුව
මුදල් සහකාරවරයෙකු ස්ථාන මාරුව මත සේවයෙන් නිදහස් කිරීම (appointment)

මගේ අංකය: [ලිපි අංකය]

ප්‍රාදේශීය ලේකම් කාර්යාලය,
[ගම/නගරය]
[දිනය]

[ලබන්නාගේ නම] මහතා, පො.කළ.සහයක I
මුදල් සහකාර

ගණකාධිකාරි, [ගම/නගරය] මගින් :-

සේවයෙන් නිදහස් කිරීම

දිසාපතිතුමාගේ අංකය [ලිපි අංකය] හා [දිනය] දින ස්ථාන මාරුවීම් ලිපිය හා සම්බන්ධවයි.

ඔබ [ආයතනයේ නම] දී [දිනය] දින වැඩ භාර ගැනීමට හැකි වන පරිදි [දිනය] දින රාජකාරි වෙලාවෙන් පසු මෙම කාර්යාලයේ සිට නිදහස් කරනු ලැබේ.

එනිසා ඔබ සතුව ඇති රජයේ දේපල හා ලිපි ලේඛන යනාදිය මුදල් අංශයේ ප්‍රධාන කළමනාකරණ සහයක වෙත භාර දී ඒ බව දන්වන මෙන් ඉල්ලා සිටිමි.

[යවන්නාගේ නම],
ප්‍රාදේශීය ලේකම්,
[ගම/නගරය]

පිටපත් -
01. දිසාපතිතුමා - දැන ගැනීම සඳහා
02. ප්‍රාදේශීය ලේකම් - අවශ්‍ය කටයුතු සඳහා
03. ගණකාධිකාරි - වැටුප් විස්තර යැවීම සඳහා
04. ප්‍රධාන කළමනාකරණ සහයක - මුදල් අංශය - භාරගැනීම සඳහා
05. පෞද්ගලික ලිපි ගොනුව
කළමනාකරණ සහයකවරියක් සමාජ සේවා අංශයට අභ්‍යන්තර ස්ථාන මාරු කිරීම (appointment)

මගේ අංකය: [ලිපි අංකය]

ප්‍රාදේශීය ලේකම් කාර්යාලය,
[ගම/නගරය]
[දිනය]

[ලබන්නාගේ නම] මහත්මිය
රජයේ කළමනාකරණ සහයක II

අභ්‍යන්තර ස්ථාන මාරුව

ඔබ වහාම ක්‍රියාත්මක වන පරිදි පරිවාස නිලධාරි, කාන්තා සංවර්ධන නිලධාරි, ළමා අයිතිවාසිකම් සංවර්ධන සහයක හා මනෝ වර්ධන සහයක යන අයගේ රාජකාරි ඉටු කිරීම සඳහා මෙම කාර්යාලයේ සමාජ සේවා අංශයට අනුයුක්ත කරන ලදි.

එනිසා ඔබ භාරයේ ඇති රාජකාරි ඔබගේ විෂයය සඳහා පත් කරනු ලබන [නම] මහත්මිය වෙත භාර දී ඔබගේ නව රාජකාරිය භාරගෙන කරගෙන යන ලෙස ඉල්ලා සිටිමි.

[යවන්නාගේ නම],
ප්‍රාදේශිය ලේකම්,
[ගම/නගරය]

පිටපත් -
1. සමාජ සේවා නිලධාරි - දැන ගැනීම සඳහා
2. නිවාඩු කළමණාකාර සහයක - අවශ්‍ය කටයුතු සඳහා
3. පෞද්ගලික ලිපි ගොනුව
සංවර්ධන නිලධාරියෙකු නිදහස් කර දෙපාර්තමේන්තුවකට අනුයුක්ත කිරීම (appointment)

ප්‍රාදේශීය ලේකම් කාර්යාලය : [ගම/නගරය]
මගේ අංකය: [ලිපි අංකය]
දිනය: [දිනය]

[ලබන්නාගේ නම] මහතා
සංවර්ධන නිලධාරි - II ශ්‍රේණිය

ස්ථාන මාරු නිදහස් කිරීම - රාජකාරි සඳහා අනුයුක්ත කිරීම

ඉහත කරුණ සම්බන්ධව ප්‍රධාන ලේකම්, පරිපාලනය, ප්‍රධාන ලේකම් කාර්යාලය හි අංක [ලිපි අංකය] හා [දිනය] දින හා නියෝජ්‍ය ප්‍රධාන ලේකම්, සැලසුම්ගේ අංක [ලිපි අංකය] හා [දිනය] වැනි දින සේවාව සඳහා අනුයුක්ත කිරීමේ නියෝගය මත

02. ඔබ [දෙපාර්තමේන්තුව] [දිනය] වැනි දින රාජකාරි භාර ගැනීමට හැකි වන පරිදි [දිනය] වැනි දින රාජකාරි වේලාවෙන් පසු අප ලේකම් කාර්යාලයේ සිට නිදහස් කරනු ලබන බව කාරුණිකව දන්වමි.

03. තව ද ඔබ භාරයේ ඇති ලිපි ලේඛන, වාර්තා සටහන්, ලිපි ගොණු, රජයේ දේපල, පරිගණක ආරක්ෂක පද ඇතොත් ඒවා සහකාර අධ්‍යක්ෂ සැලසුම් මගින් නියම කරනු ලබන නිලධාරියා වෙත භාර දෙන මෙන් ඉල්ලා සිටිමි.

04. තව ද අලුත් සේවා ස්ථානයේ වැඩ භාර ගෙන ඒ බව වහාම ෆැක්ස් මගින් ද මුල් පිටපත දෙපාර්තමේන්තු ප්‍රධානියා මගින් නියෝජ්‍ය ප්‍රධාන ලේකම්, පරිපාලනය තුමාට ද අනිකුත් අය වෙත පිටපත් මගින් දැනුම් දෙන ලෙස ඉල්ලා සිටිමි.

ප්‍රාදේශීය ලේකම්,
ප්‍රාදේශීය ලේකම් කාර්යාලය,
[ගම/නගරය]
පාසල අසල අවිධිමත් රථ වාහන නැවැත්වීම පිළිබඳ පැමිණිල්ල (complaint)

[ආයතනයේ නම]
[ලිපිනය]

ලි.ප.අ: [ලිපි අංකය]
[දිනය]

රථ වාහන මූලස්ථාන පොලිස් පරීක්ෂක තුමා,
පොලිස් මූලස්ථානය,
[ලිපිනය].

[පාසලේ නම] අසල කෙරෙන අවිධිමත් රථ වාහන නැවැත්වීම පිළිබඳවයි.

* පාසලේ ප්‍රධාන දොරටුව පිහිටා ඇත්තේ ප්‍රධාන පාරට මූණලාය. ([ලිපිනය] මහා මාර්ගය)
* පාසලට එන වෑන් රථ බොහෝමයක් එක දිගට [වේලාව] වන තෙක් පාසල් සීමාවේ පාර දෙපසම නවතා ඇත.
* පාසල ඉදිරිපිට නිවෙස්වලට යාමට අපහසු වන සේද මේ වාහන නතර කරනු දැක ගත හැක.
* විශාල වාහන සංඛ්‍යාවක් යන එන මෙහි දෙපසම මේ පාසල් බස් රථ නතර කිරීම නිසා පාරේ යන වාහනවලටද විශාල බාධාවකි.
* පාසල් හන්දියේ සිට [ගම/නගරය] හරහා [ගම/නගරය] දක්වා දිවෙන පාර ඇත්තේ නිවෙස්වලින් අඩු කැලයක් මැදිනි. එම පාරේ යන වාහන සංඛ්‍යාව ද අඩුය.
* පාසල් බස් රථ එම පාරේ නවත්වන්නේ නම් ඉහත කී ගැටලු යම් තරමකට විසඳාගත හැකි වනු ඇතැයි සිතමි.
* තවද උදයට හා [වේලාව] - [වේලාව] අතර කාලයට පොලිස් නිලධාරියකුගේ සහය ලැබෙන්නේ නම් මේ කටයුත්ත නිසියාකාරව සිදු කර ගත හැකැයි සිතමි.

සාම විනිසුරු
[යවන්නාගේ නම]
ක්‍රීඩා උයනට වෙන් කළ ඉඩම අනිසි ලෙස භාවිත කිරීම පිළිබඳ පැමිණිල්ල (complaint)

[ආයතනයේ නම]

මගේ අංකය - [ලිපි අංකය]        දිනය - [දිනය]

ලේකම්,
ප්‍රාදේශීය සභාව,
[ලිපිනය].

ළමා ක්‍රීඩා උයනක් නිර්මාණය කිරීම සඳහා වූ ඉඩම

ඉහත කරුණු සම්බන්ධව [ගම/නගරය] ග්‍රාම නිලධාරි වසමේ ඉහත අවශ්‍යතාවය සඳහා ඔබගේ ආයතනයට ඉඩම ලබාදීමට අවශ්‍ය කටයුතු කර එම ඉඩම සංවර්ධනය කිරීමටද අනුමැතිය ලබා දී ඇත.

එහෙත් මෙම ඉඩම උක්ත කාරණය සඳහා යොදා නොගෙන පුද්ගලිකව හඳුනන අයෙකුට නීති විරෝධී ලෙස කඩයක් නිර්මාණය කර ව්‍යාපාර කටයුතු කිරීමට අනුමැතිය දී ඇත. මෙම ක්‍රියාව අප ඉඩම් කළමනාකරණ විෂයයට බාධාවන් ඇති කර ඇත.

එමනිසා උක්ත ඉඩමේ බලහත්කාරයෙන් පදිංචිවීමට එරෙහිව ඉවත් කිරීමේ නියෝග නිකුත් කර ඇත. තවද මෙම ඉඩම නියමිත කාරණයට යොදා නොගැනීම නිසා මගේ සමාංක හා [දිනය] දින ලිපිය මගින් වෙනත් සංවර්ධන කරුණක් සඳහා මෙම ඉඩම ලබාදීමට කටයුතු කරනු ලබන බව ඔබට නැවත දැනුම් දෙමි.

ප්‍රාදේශීය ලේකම්,
[ලිපිනය]

පිටපත - ග්‍රාම නිලධාරි, [ගම/නගරය] - ඉඩම නැවත වහා ලබාගැනීම සඳහා
වාහන ඉන්ධන පරිභෝජන පරීක්ෂාව ප්‍රමාද වීම පිළිබඳ පැමිණිල්ල (complaint)

[ආයතනයේ නම]

මගේ අංකය - [ලිපි අංකය]        දිනය - [දිනය]

මෝටර් රථ පරීක්ෂක,
මෝටර් ගමනාගමන දෙපාර්තමේන්තුව,
[ලිපිනය].

[ලියාපදිංචි අංකය] අංක දරන කාර්යාලයීය වාහනය සඳහා වූ ඉන්ධන පරිභෝජනය පරීක්ෂා කිරීම

අපගේ සමාංක හා [දිනය], [දිනය] හා [දිනය] යන දින සඳහන් ලිපි අනුව උක්ත වාහනයේ ඉන්ධන පරිභෝජනය පරීක්ෂා කිරීම සඳහා ඉල්ලීම් අප විසින් ඉදිරිපත් කරන ලදී. එහෙත් මේ දක්වා පරීක්ෂණ සිදු කර නැත. අවසන් වශයෙන් [දිනය] දිනයේදී පරීක්ෂා කර ඇති බව ඔබ වෙත දැනුම් දෙමි.

උක්ත පරීක්ෂාව සඳහා වූ කාලය ගත වී ඇති අතර පරීක්ෂණයේ අවශ්‍යතාවය සැලකිල්ලට ගෙන ප්‍රමාද නොවී සුදුසු දිනයක් අප වෙත දන්වන ලෙස දන්වා සිටින අතර පරීක්ෂාව පවත්වා වාර්තාවක් ලබාදීමට උපකාරී වන ලෙසද ඉල්ලා සිටිමි.

මේ සම්බන්ධයෙන් ඔබතුමාගේ පෞද්ගලික අවධානය යොමු කරනු ඇතැයි ඉතා කාරුණිකව බලාපොරොත්තු වෙමි.

[යවන්නාගේ නම]
ප්‍රාදේශීය ලේකම්,
[ලිපිනය]

පිටපත - දිසාපතිතුමා, දිසා ලේකම් කාර්යාලය, [ලිපිනය] - දැනගැනීම සඳහා
නිවසට අනතුරුදායක ගස් ඉවත් නොකිරීම පිළිබඳ පැමිණිල්ල (complaint)

නාගරික කොමසාරිස්,
මහනගර සභාව,
[ලිපිනය].

නිවසට අනතුරුදායක ලෙස පිහිටා ඇති ගස් සම්බන්ධවයි.

[ලිපිනය] දරන නිවසේ පදිංචි [නම] යන අය විසින් ඔහුගේ නිවසට සහ තාප්පයට ඉතාමත් අනතුරුදායක තත්වයේ පවතින යාබද ඉඩමේ පිහිටි මී ගසක්, තේක්ක ගසක් සහ දෙල් ගසක් ඉවත් කර ගැනීමට ඔබ වෙත ඉල්ලීම් කර ඇත.

මේ වනතෙක් එම ගස් කපා බිම හෙළීමට කටයුතු කර නොමැති බව වසමේ ග්‍රාම නිලධාරි විසින් මා වෙත වාර්තා කර ඇති අතර මෙම ගස් හේතුවෙන් දැඩි අනතුරුදායක තත්වයක් උද්ගත වී ඇති බවද වාර්තා කර ඇත.

02. මේ දිනවල පවතින අධික වර්ෂාව සහ සුළං නිසා අනතුරු සිදුවිය හැකි බැවින් කඩිනමින් අවශ්‍ය ඉදිරි ක්‍රියාමාර්ග ගෙන මෙම ගස් ඉවත් කිරීමට කටයුතු කරන ලෙසට කාරුණිකව දන්වමි.

[යවන්නාගේ නම],
ප්‍රාදේශීය ලේකම්,
[ලිපිනය].
දුම්රිය බලපත්‍ර හිඟ මුදල් හා උපදෙස් නොපිළිපැදීම පිළිබඳ පැමිණිල්ල (complaint)

මිනින්දෝරු අධිකාරී,
දිස්ත්‍රික් මිනින්දෝරු කාර්යාලය,
[ලිපිනය].

[දිනය] දිනට දුම්රිය බිල්පත් සඳහා අය වීමට ඇති හිඟ මුදල් - ගිණුම් අංකය [ගිණුම් අංකය]

ඔබ අමාත්‍යාංශයෙන්/ දෙපාර්තමේන්තුවෙන්/ ආයතනයෙන් නිකුත් කර ඇති දුම්රිය බලපත්‍ර වෙනුවෙන් [දිනය] දිනට අයවීමට ඇති හිඟ මුදල මේ සමග අමුණා ඇති උපලේඛනයේ පරිදි [මුදල] වේ.

02. ඔබ විසින් දුම්රිය බලපත්‍ර නිරවුල් කිරීමේදී අප විසින් දී ඇති උපදෙස් අනුව ක්‍රියා නොකිරීම නිසා ගෙවනු ලබන චෙක්පත්වල සඳහන් මුදලට අදාළ විස්තර නොමැති වීමෙන් ගිණුම්ගත කිරීම දුෂ්කර වී ඇත.

එම නිසා ඔබ විසින් බිල්පත් නිරවුල් කිරීමේදී ගෙවනු ලබන මුදලට අදාළ ඉන්වොයිස් අංකය අනිවාර්යයෙන්ම සඳහන් කළ යුතු වේ.
රජයේ ඉඩම් අනවසරයෙන් විකිණීම සම්බන්ධ වාර්තාවේ අඩුපාඩුව (complaint)

ප්‍රාදේශීය ලේකම්,
[ලිපිනය].

[ආයතනයේ නම] විසින් රජයේ ඉඩම් අනවසරයෙන් විකිණීම හා පවරා දීම.

උක්ත කරුණ [දිනය] දිනැති ලිපිය හා බැඳේ.

02. [නම] මහතා විසින් [දිනය] දිනැතිව එවන ලද ලිපියෙන් ඉඩම් විකිණීම සහ රබර් හා තවත් වටිනා ගස් කපා විකිණීමක් සිදුවන බව දන්වා ඇති අතර ඔබගේ වාර්තාවේ ඒ පිළිබඳව තොරතුරු අන්තර්ගත වී නොමැත.

03. එබැවින් ඒ පිළිබඳව පරීක්ෂා කර බලා කඩිනමින් වාර්තාවක් මා වෙත ලබා දෙන ලෙස කාරුණිකව දන්වා සිටිමි.

[යවන්නාගේ නම],
අතිරේක දිස්ත්‍රික් ලේකම් (ඉඩම්),
දිස්ත්‍රික් ලේකම් වෙනුවට.
රාජ්‍ය කළමනාකරණ සහකාර සේවයේ III ශ්‍රේණියට අන්තර්ග්‍රහණය කිරීම (appointment)

මගේ අංකය : [ලිපි අංකය]
ආයතන අංශය,
[දෙපාර්තමේන්තුව],
[ලිපිනය].

සහකාර කම්කරු කොමසාරිස් ([ලිපිනය]) මගින්,
[නම] මයා,
රාජ්‍ය කළමනාකරණ සහකාර III,

රාජ්‍ය කළමනාකරණ සහකාර සේවයේ III ශ්‍රේණියට අන්තර්ග්‍රහණය කිරීම.

උක්ත කරුණ සම්බන්ධයෙන් වන ඒකාබද්ධ සේවා අධ්‍යක්ෂ ජනරාල් විසින් මට ද පිටපතක් සහිතව මා මගින් ඔබ අමතා ඇති අංක [ලිපි අංකය] හා [දිනය] දිනැති ලිපිය මේ සමඟ එවමි.

02. ඒ අනුව [දිනය] දින සිට ක්‍රියාත්මක වන පරිදි රාජ්‍ය කළමනාකරණ සහකාර සේවයේ III ශ්‍රේණියට අන්තර්ග්‍රහණය කර ඇති බව සතුටින් දන්වා සිටිමි.

මෙම අන්තර්ග්‍රහණය නිසා ඔබගේ වැටුපෙහි හෝ වැටුප් වර්ධක දිනයෙහි කිසිදු වෙනසක් සිදු නොවන බව කාරුණිකව දන්වා සිටිමි.

කම්කරු කොමසාරිස් ජනරාල් වෙනුවට
සංවර්ධන නිලධාරි තනතුරෙහි රාජකාරි සඳහා වාර්තා කිරීම සනාථ කිරීම (appointment)

[ආයතනයේ නම],
[ලිපිනය],
[දිනය]

ප්‍රාදේශීය ලේකම් මඟින්,
ඒකාබද්ධ සේවා අධ්‍යක්ෂ.

[ආයතනයේ නම] සංවර්ධන නිලධාරි සේවයේ III ශ්‍රේණියේ තනතුරෙහි රාජකාරි සඳහා වාර්තා කිරීම.

ඉහත සඳහන් තනතුරට මා පත් කරමින් ඒකාබද්ධ සේවා අධ්‍යක්ෂ ජනරාල් විසින් නිකුත් කරන ලද [දිනය] දිනැති [ලිපි අංකය] අංක දරණ ලිපිය හා බැඳේ.

02. එම ලිපියෙහි සඳහන් කොන්දේසිවලට එකඟව අදාළ රාජකාරි හා වගකීම් ඉටු කිරීමට යටත්ව [දිනය] දින [ආයතනයේ නම] වෙත මා රාජකාරි වාර්තා කළ බැව් මෙයින් සනාථ කරමි.

මෙයට විශ්වාසී,

අත්සන - [යවන්නාගේ නම]
තනතුර - [තනතුර]
දිනය - [දිනය]

පිටපත්
01. ලේකම්, [ආයතනයේ නම] - කා.දැ.ස
02. දිස්ත්‍රික් ලේකම්, [ලිපිනය] - කා.දැ.ස
03. විශ්‍රාම වැටුප් දෙපාර්තමේන්තුව - කා.දැ.ස
04. විගණකාධිපති
පුරප්පාඩු ග්‍රාම නිලධාරි වසම්වල වැඩ බැලීමට නිලධාරීන් පත් කිරීම (appointment)

[ආයතනයේ නම]

මගේ අංකය - [ලිපි අංකය]        දිනය - [දිනය]

දිසාපතිතුමා,
දිස්ත්‍රික් ලේකම් කාර්යාලය,
[ලිපිනය].

පුරප්පාඩුව පවතින ග්‍රාම නිලධාරි වසම්වල වැඩ බැලීමේ රාජකාරි කිරීම සඳහා පත්වීම් හා ගෙවීම්

ඉහත කරුණ සම්බන්ධයෙන් ලේකම්, [ආයතනයේ නම] අංක [ලිපි අංකය] හා [දිනය] වන දින සහිත ලිපිය හා බැඳේ.

අප ප්‍රාදේශීය ලේකම් කොට්ඨාසයේ ඇති පහත සඳහන් ග්‍රාම නිලධාරි වසම්වල වැඩ බැලීමට පහත සඳහන් නිලධාරීන්ට අවසර ලබා දෙන ලෙස කාරුණිකව ඉල්ලා සිටිමි.

01. [නම] මයා - ස්ථිර සේවා වසම [ගම/නගරය] - වැඩ බලන සේවා වසම [ගම/නගරය] - [දිනය]
02. [නම] මයා - ස්ථිර සේවා වසම [ගම/නගරය] - වැඩ බලන සේවා වසම [ගම/නගරය] - [දිනය]
03. [නම] මිය - ස්ථිර සේවා වසම [ගම/නගරය] - වැඩ බලන සේවා වසම [ගම/නගරය] - [දිනය]
04. [නම] මයා - ස්ථිර සේවා වසම [ගම/නගරය] - වැඩ බලන සේවා වසම [ගම/නගරය] - [දිනය]

[යවන්නාගේ නම],
ප්‍රාදේශීය ලේකම්,
[ලිපිනය].
සංවර්ධන සහායකවරුන් සංවර්ධන නිලධාරි තනතුරට අන්තර්ග්‍රහණය කිරීම (appointment)

[ආයතනයේ නම]

ඔබගේ අංකය - [ලිපි අංකය]        මගේ අංකය - [ලිපි අංකය]        දිනය - [දිනය]

දිස්ත්‍රික් ලේකම්,
දිස්ත්‍රික් ලේකම් කාර්යාලය,
[ලිපිනය].

සංවර්ධන නිලධාරීන්ගේ සේවා කොන්දේසි සටහන් ක්‍රියාත්මක කිරීම - රාජ්‍ය පරිපාලන චක්‍රලේඛ [ලිපි අංකය]

ඉහත කරුණු සම්බන්ධ ඔබගේ අංක [ලිපි අංකය] හා [දිනය] දරන ලිපිය හා බැඳේ.

අප කාර්යාලයට අනුයුක්ත කර ඇති පහත සඳහන් සංවර්ධන සහායකවරුන් විසින් අදාළ චක්‍රලේඛය අනුව සංවර්ධන නිලධාරි තනතුරට අන්තර්ග්‍රහණය කිරීම සඳහා වූ ඉල්ලුම්පත්‍ර දැනටමත් යවා ඇත. (පිටපත් අමුණා ඇත.)

නමුත් එම චක්‍රලේඛයේ (II) වගන්තිය අනුව වැඩිදුර කටයුතු කිරීම සඳහා අවශ්‍ය පියවර කර දෙන ලෙස කාරුණිකව ඉල්ලා සිටිමි.

01. [නම] මිය - [දිනය] දී අදාළ අමාත්‍යාංශයට යවා ඇත.
02. [නම] මයා - [දිනය] දී අදාළ අමාත්‍යාංශයට යවා ඇත.
03. [නම] මිය - [දිනය] දී අදාළ අමාත්‍යාංශයට යවා ඇත.
04. [නම] මයා - [දිනය] දී අදාළ අමාත්‍යාංශයට යවා ඇත.

ප්‍රාදේශීය ලේකම්,
[ලිපිනය]
සංවර්ධන සහකාරවරුන්ට සේවයට අන්තර්ග්‍රහණය විය හැකි බව දැනුවත් කිරීම (appointment)

[ලිපිනය] දිස්ත්‍රික්කයේ සියලුම ප්‍රාදේශීය ලේකම්වරුන් වෙත,

[ආයතනයේ නම] අනුයුක්තව සිටි සංවර්ධන සහකාර / සංවර්ධන ක්ෂේත්‍ර සහකාර නිලධාරීන් නිශ්චිත අමාත්‍යාංශයකට අනුයුක්ත නොකිරීම.

උක්ත කරුණ සම්බන්ධයෙන් මා වෙත යොමු කර ඇති ස්වදේශ කටයුතු අමාත්‍යාංශ ලේකම්ගේ අංක [ලිපි අංකය] හා [දිනය] දිනැති ලිපිය හා බැඳේ.

02. ඒ අනුව පෙර [ආයතනයේ නම] සිට ස්වදේශ කටයුතු අමාත්‍යාංශයට අනුයුක්ත කරන ලද, සේවා ව්‍යවස්ථාවක් යටතට නොගැනෙන නිලධාරීන් අතුරින් සංවර්ධන නිලධාරි සේවා ව්‍යවස්ථාව ක්‍රියාත්මක වන දිනට සේවයේ යෙදී සිටි නිලධාරීන් හට සංවර්ධන නිලධාරි සේවයට අන්තර්ග්‍රහණය විය හැකි ලෙස අදාළ නිලධාරීන් දැනුවත් කරන මෙන් මා වෙත දන්වා ඇත.

03. එම නිසා, ඉහත කරුණ සම්බන්ධයෙන් ඔබ කාර්යාලයේ සිටින සංවර්ධන සහකාර / සංවර්ධන ක්ෂේත්‍ර සහකාර නිලධාරීන් මේ පිළිබඳව දැනුවත් කර මා වෙත වාර්තා කරන මෙන් කාරුණිකව දන්වා සිටිමි.

[යවන්නාගේ නම],
අතිරේක දිස්ත්‍රික් ලේකම්,
දිස්ත්‍රික් ලේකම් වෙනුවට.
උපාධිධාරී අභ්‍යාසලාභියෙකු ග්‍රාම නිලධාරි වසමකට අනුයුක්ත කිරීම (appointment)

උපාධිධාරී අභ්‍යාසලාභීන් වසම් සඳහා අනුයුක්ත කිරීම

[දිනය] වන දින මෙම කාර්යාලයේ පුහුණුවට වාර්තා කළ ඔබ, වහාම ක්‍රියාත්මක වන පරිදි [ගම/නගරය] ග්‍රාම නිලධාරි වසම සඳහා අනුයුක්ත කරමි.

ඒ අනුව සහකාර අධ්‍යක්ෂ (සැලසුම්) වෙත වාර්තා කරන්න.

තවද අභ්‍යාසලාභී කාලය තුළ බැවින් කාර්යාල පැමිණීම සටහන් කර බැහැර රාජකාරි අනුමත කරවාගෙන ක්ෂේත්‍රයට යා යුතුය.

[යවන්නාගේ නම],
ප්‍රාදේශීය ලේකම්,
[ලිපිනය].

පිටපත් :
01. සහකාර ප්‍රාදේශීය ලේකම් - දැ.ග.ස
02. සහකාර අධ්‍යක්ෂ (සැලසුම්) - දැ.ග.ස
03. වැටුප් ලිපිකරු - දැ.ග.ස
04. නිවාඩු ලිපිකරු - දැ.ග.ස
නත්තල් උත්සවය සඳහා විශේෂ නිවාඩු දිනයක් ප්‍රකාශයට පත් කිරීම (notification)

සාමාන්‍ය පාලන (සේවා) අංශය,
[ආයතනයේ නම],
[ලිපි අංකය]
[දිනය]

පීඨාධිපතිවරුන් / පුස්තකාලාධිපතිනි / මූල්‍යාධිකාරි,
අධ්‍යයනාංශ ප්‍රධානීන් / අංශ ප්‍රධානීන්,
සියලුම අධ්‍යයන හා අනධ්‍යයන කාර්ය මණ්ඩල, හා ශිෂ්‍යශිෂ්‍යාවන් වෙත,

නත්තල් උත්සවය සඳහා දෙනු ලබන විශේෂ නිවාඩුව

[ආයතනයේ නම] සම්ප්‍රදායිකව නත්තල් උත්සවය සඳහා විශේෂ නිවාඩු දිනයක් ප්‍රකාශයට පත් කරයි.

ඒ අනුව, [දිනය] දින සියලුම අධ්‍යයනාංශ / අංශ සඳහා නිවාඩු දිනයක් ලෙසත්, [දිනය] දින වාස්තු විද්‍යා පීඨය සඳහා පමණක් නිවාඩු දිනයක් ලෙසත් පාලක සභාව ප්‍රකාශයට පත් කර ඇත.

මෙම නිවාඩුව ඔබ දෙපාර්තමේන්තුවේ / අංශයේ / ඒකකයේ සියලුම දෙනාගේ දැන ගැනීමට සලස්වන ලෙස කාරුණිකව ඉල්ලා සිටිමි.

නියෝජ්‍ය ලේඛකාධිකාරි / සාමාන්‍ය පාලන (සේවා)
ලේඛකාධිකාරි වෙනුවට
කාර්යක්ෂමතා කඩඉම් පරීක්ෂණයේ ප්‍රතිඵල දැනුම් දීම (notification)

මගේ අංකය : [ලිපි අංකය]
[දිනය]

[නම],
රාජ්‍ය කළමනාකරණ සහකාර III.

රාජ්‍ය කළමනාකරණ සහකාර සේවයේ III වන ශ්‍රේණියේ නිලධාරීන් සඳහා [දිනය] දින පවත්වන ලද කාර්යක්ෂමතා කඩඉම් පරීක්ෂණය

යථෝක්ත පරීක්ෂණයේ දී විභාග අංක [විභාග අංකය] යටතේ ඔබ පෙනී සිටි විෂයන්ගේ ප්‍රතිඵල පහත දැක්වේ.

1. කාර්යාල ක්‍රම - පෙනී සිට නැත
2. ගිණුම් ක්‍රම - පෙනී සිට නැත
3. පරිගණක පරීක්ෂණය - සමත්

මේ අනුව රාජ්‍ය කළමනාකරණ සහකාර සේවයේ III වන පන්තියේ නිලධාරීන් විසින් සමත් විය යුතු කාර්යක්ෂමතා කඩඉම් පරීක්ෂණය [දිනය] දිනට ඔබ සම්පූර්ණ කර ඇති බව කාරුණිකව දන්වමි.

[යවන්නාගේ නම],
[තනතුර].

පිටපත : ඒකාබද්ධ සේවා අධ්‍යක්ෂ ජනරාල් - කරු.දැ.ගැ.පි.
කාර්යක්ෂමතා කඩඉම් පරීක්ෂණයෙන් හා දෙවන භාෂාවෙන් නිදහස් කිරීම දැනුම් දීම (notification)

මගේ අංකය :- [ලිපි අංකය]
දිනය :- [දිනය]

[නම] මහතා,
ශ්‍රී.ලං.අ.ප.සේ. III,
[ආයතනයේ නම],
[ලිපිනය].

ශ්‍රී ලංකා අධ්‍යාපන පරිපාලන සේවයේ නිලධාරීන් සඳහා නියමිත කාර්යක්ෂමතා කඩඉම් පරීක්ෂණයෙන් හා දෙවන භාෂාවෙන් නිදහස් කිරීම.

[දිනය] දින සිට ක්‍රියාත්මක වන පරිදි ශ්‍රී ලංකා අධ්‍යාපන පරිපාලන සේවයේ III පන්තියට පත් කර ඇති ඔබ, [දිනය] දින සිට වලංගු වන පරිදි [ආයතනයේ නම] මගින් පවත්වන ලද පශ්චාත් උපාධි අධ්‍යාපන ඩිප්ලෝමා පරීක්ෂණයෙන් සමත්වී ඇති බැවින් හා අධ්‍යාපන පොදු සහතික පත්‍ර සාමාන්‍ය පෙළ විභාගයේදී ඉංග්‍රීසි භාෂාව විෂය සඳහා සම්මාන සාමාර්ථයක් ලබා ඇති බැවින්, [දිනය] දිනට නිදහස් වීමට නියමිත කාර්යක්ෂමතා කඩඉම් පරීක්ෂණයෙන් හා දෙවන භාෂාවෙන් [දිනය] දින සිට නිදහස් කරන ලද බව කාරුණිකව දන්වමි.

[යවන්නාගේ නම],
අතිරේක ලේකම්,
(අධ්‍යාපන සේවා ආයතන),
අධ්‍යාපන ලේකම් වෙනුවට.

පිටපත් -
01. විභාග කොමසාරිස් ජනරාල්.
02. පෞද්ගලික ලිපි ගොනුවට.
තනතුරෙන් ඉවත් වීම මත යතුරු පැදියේ වටිනාකම ගෙවීම දැනුම් දීම (notification)

මගේ අංකය - [ලිපි අංකය]
ඔබේ අංකය - [ලිපි අංකය]
දිනය - [දිනය]

අය වැය යෝජනා යටතේ ක්ෂේත්‍ර නිලධාරීන් සඳහා ලබා දුන් යතුරු පැදිය

ඉහත වැඩසටහන යටතේ ලැබුණු වරප්‍රසාදය [දිනය] දින ඔබ වැඩිහිටි හිමිකම් ප්‍රවර්ධන සහකාර තනතුරෙන් ඉවත්ව යාම සමඟ අහිමි වන බව මෙයින් දන්වමි.

02. ඒ අනුව, දිස්ත්‍රික් ලේකම්ගේ අංක [ලිපි අංකය] හා [දිනය] දිනැති ලිපියෙන් අයවැය යෝජනා අනුව යතුරු පැදි ලබාගත් ක්ෂේත්‍ර නිලධාරීන් ඉවත් වන්නේ නම් ඔහුට නිකුත් කර ඇති යතුරු පැදියක සම්පූර්ණ වෙළඳපොළ වටිනාකම රජයට එකවර ගෙවා යතුරුපැදිය ලබාගත යුතුය.

03. අයවැය අධ්‍යක්ෂ ජනරාල්ගේ අංක [ලිපි අංකය] හා [දිනය] දිනැති ලිපිය අනුව එම යතුරුපැදියේ වෙළඳ වටිනාකම වන [මුදල] වහාම ක්‍රියාත්මක වන පරිදි රජයට ගෙවීමට පියවර ගන්නා ලෙස මෙයින් දන්වන අතර එහි පිටපතක්ද මේ සමඟ එවමි.

සහකාර ප්‍රාදේශීය ලේකම්,
[ලිපිනය].
සමාජ ආරක්ෂණ විශ්‍රාම වැටුප් වාරික සටහන් පොත ලබා දීම දැනුම් දීම (notification)

මහත්මියණි / මහත්මයාණෙනි,

සමාජ ආරක්ෂණ විශ්‍රාම වැටුප් යෝජනා ක්‍රමය - වාරික මුදල් සටහන් පොත ලබාදීම. දායක අංකය - [දායක අංකය]

රාජ්‍ය විශ්‍රාම වැටුපකට හිමිකම් නොකියන ජනතාව වෙනුවෙන් ක්‍රියාත්මක සමාජ ආරක්ෂණ විශ්‍රාම වැටුප් යෝජනා ක්‍රමයේ දායකත්වය ලබා ඔබගේ වැඩිහිටි දිවියට ලබාගත් සුරක්ෂිතභාවය වෙනුවෙන් මා සතුටට පත්වෙමි.

ඔබගේ ඉදිරි වාරික මුදල් ගෙවීම සඳහා අංක [ලියාපදිංචි අංකය] දරණ මුදල් වාරික සටහන් පොත මේ සමග එවමි.

ඔබගේ වාරික මුදල [මුදල] වන අතර, එම වාරික මුදල මාසිකව / ත්‍රෛමාසිකව / වාර්ෂිකව ගෙවීමට කටයුතු කළ යුතුය. ඔබගේ නියමිත දිනයට වාරික ගෙවීමට කටයුතු කළ යුතුය. වාරිකයක් ගෙවීමේදී දින 30 ක සහන කාලයක් හිමිවේ. ප්‍රමාදව වාරික ගෙවීමේදී හා අක්‍රමවත් වාරික එකතු කර ගෙවීමේදී ඒ සඳහා ප්‍රමාද ගාස්තුවක් අයකරනු ලැබේ.

අඛණ්ඩව හෝ කඩින් කඩ හෝ වන පරිදි වාරික 10 ක් නොගෙවා සිටීමෙන් දායකත්වය අහෝසි වන බව අවධාරණය කරමි. විශ්‍රාම වැටුප් යෝජනා ක්‍රමයට අදාළ ඔබට හිමි ඔප්පුව ඉදිරියේදී ලැබෙනු ඇත.

මේ පිළිබඳව සියළුම විමසීම් සඳහා [දුරකථන අංකය] දුරකථනයෙන් ලබාගත හැකි අතර, එසේ නොමැතිනම් ලිඛිතව දන්වා එවීමට කටයුතු කරන ලෙසද වැඩිදුරටත් දන්වමි. අබලතාවයක් හෝ මරණයක් සිදුවීමේදී වන්දි මුදල් ලබාගැනීම සඳහා අදාළ සිදුවීම සිදුවී දින 90 ක් ඇතුළත දැනුම් දිය යුතු වේ.

දිස්ත්‍රික් සම්බන්ධීකරණ නිලධාරී
කුවිතාන්සියක් නොමැති නිසා උප්පැන්න සහතික ඉල්ලුම්පත ආපසු එවීම (notification)

මගේ අංකය - [ලිපි අංකය]
[ආයතනයේ නම],
[ලිපිනය].

[දිනය]

[නම],
[ලිපිනය].

උප්පැන්න සහතික ඉල්ලුම් පත්‍රය සම්බන්ධවයි

ඔබ විසින් යවන ලද ඉහත ඉල්ලුම් පත්‍රය හා බැඳේ.

දැනට උප්පැන්න සහතික පිටපතක් සඳහා [මුදල] (එක් පිටපතකට) වටිනා කුවිතාන්සියක් භාවිතා කරන නිසා, ඔබගේ ඉල්ලුම් පත්‍රය සම්බන්ධ කිසිදු පියවරක් ගැනීමට නොහැකි වී තිබෙන බව කාරුණිකව දන්වා සිටිමි. ඔබ විසින් නියමිත මුදල බැංකුවේ තැන්පත් කර කුවිතාන්සියක් ලබා ගෙන ඒ සමග ඉල්ලුම් පත්‍රය යොමු කළහොත් ඒ සඳහා උප්පැන්න සහතිකය ලබාදීමට හැකි වන බව කාරුණිකව දන්වා සිටිමි. මුද්දර අලවන ලද ඉල්ලුම් පත්‍රය මේ සමග ආපසු එවමි.

ඔබගේ සේවයේ නියුතු

ප්‍රාදේශීය ලේකම් වෙනුවට,
[ලිපිනය].
අනවසර තාවකාලික ගොඩනැගිල්ල ඉවත් කරන ලෙස දැනුම් දීම (notification)

[නම] මයා,
[ලිපිනය].

[ගම/නගරය] පිහිටි ඉඩමේ පස් කපා ඉවත් කිරීම සම්බන්ධව

ඔබ විසින් [ගම/නගරය] ඉඩමේ අංක [ලියාපදිංචි අංකය] කොටසේ අනවසරයෙන් ඉදිකරනු ලබන තාවකාලික ගොඩනැගිල්ල සම්බන්ධව [දිනය] වන දින සිදු කරනු ලැබූ පරීක්ෂණය හා බැඳේ.

ඔබ විසින් ඉහත ඉඩමේ පස් කණ්ඩිය ආසන්නයේ ඉදිකර ඇති තාවකාලික ගොඩනැගිල්ල අනතුරුදායක බැවින් වහාම කඩා ඉවත් කරන ලෙසට දැනුම් දෙමි. තවද ඉඩම කෙළවරේ ඉදිකර ඇති ස්ථිර ගොඩනැගිල්ලේ වහලට වැටෙන වැසි ජලය පස් කණ්ඩියට වැටීම වැළැක්වීම සඳහා පීල්ලක් සවිකරන ලෙසද දැනුම් දෙමි.

ඔබ විසින් එසේ කිරීම පහර හැරියහොත් නීතිය මගින් කටයුතු සිදුකරන බව වැඩිදුරටත් දන්වා සිටිමි.

සභාපති,
ප්‍රාදේශීය සභාව.

පිටපත් : ප්‍රාදේශීය ලේකම්, [ආයතනයේ නම] - දැ.ගැ.පි.
විශ්‍රාම පූර්ව නිවාඩු ලබා දෙන ලෙස අයදුම් කිරීම (application)

[යවන්නාගේ නම],
(කළමනාකරණ සහකාර),
[ආයතනයේ නම],
[ලිපිනය].

ප්‍රාදේශීය ලේකම්,
[ආයතනයේ නම],
[ලිපිනය].

විශ්‍රාම පූර්ව නිවාඩු ඉල්ලීම.

අඩුබර දරුවකු ලෙස ඉපදුනු දියණියගේ දරුවා දැනට අප නිවසේ අප භාරයේ පසුවන බැවින් හා ඇය නිතර අසනීප වන බැවින් අපගේ අවධානය ඇයට දැඩිව අවශ්‍යව ඇත.

දරුවාගේ මව හා පියා දුර බැහැර රාජකාරියේ යෙදෙති.

මේ පිළිබඳව සානුකම්පිතව සලකා බලා මා හට විශ්‍රාම පූර්ව නිවාඩු අනුමත කර දෙන මෙන් ඉතා කාරුණිකව ඉල්ලා සිටිමි.

මීට,
විශ්වාසී,
[යවන්නාගේ නම].
වැන්දඹු හා අනත්දරු විශ්‍රාම වැටුප ලබා දෙන ලෙස ඉල්ලුම් කිරීම (application)

විශ්‍රාම වැටුප් අංශය,
[ආයතනයේ නම],
[ලිපිනය].
[දිනය]

වැන්දඹු හා අනත්දරු විශ්‍රාම වැටුප් ගෙවීම - මියගිය [නම] මයා

ඉහත කරුණ සම්බන්ධයෙන් [නම] මහත්මිය විභාගයට කැඳවා විභාග කළ අවස්ථාවේදී ඇය ප්‍රකාශ කළ විස්තර.

මගේ නම [නම]. පදිංචි ස්ථානය [ලිපිනය]. වසර ගණනාවක් [ගම/නගරය] පදිංචිව සිට දැනට තමන්ට අයිති ස්ථානයේ පදිංචිව සිටිමි.

මම මියගිය [නම] මහතා යන අය [දිනය] දී ආගමානුකූලව විවාහ කර ගත්තෙමි. එවක ඔහු [ලිපිනය] සහකාර ප්‍රාදේශීය ලේකම් කොට්ඨාසයේ ග්‍රාම සේවා නිලධාරියකු වශයෙන් රාජකාරි කරමින් සිටියේය. පසුව [දිනය] දින ලියාපදිංචි විවාහය කර ගත්තෙමු.

මට දරුවන් දෙදෙනකුද සිටිති. පසුව රටේ ඇති වූ අසාමාන්‍ය පරිසරය නිසා රැකියාව අතහැර [ගම/නගරය] ගොස් පසුව විදේශගත විය. පසුව එහිදී රෝගාතුර වීම නිසා [දිනය] මිය ගියේය.

මම වෙනත් විවාහයක් කර නැත. මගේ ස්වාමිපුරුෂයාගේ වැන්දඹු හා අනත්දරු විශ්‍රාම වැටුප ලබා ගැනීම සඳහා [ආයතනයේ නම] ගොස් මගේ ඉල්ලීම භාර දුනිමි. මගේ දුව විවාහ වී සිටී. පුතා ස්ථිර රැකියාවක් නොමැතිව සිටී.

එනිසා මගේ ජීවිකාව ගෙනයාමට සහනයක් වශයෙන් මෙම විශ්‍රාම වැටුප ලබා දෙන ලෙස කාරුණිකව ඉල්ලා සිටිමි.

[නම] ගේ අත්සන

ඉහත [නම] යන අය [දිනය] දිනයේදී කාර්යාලයට පැමිණ අප ඉදිරියේදී ඉහත තොරතුරු ලබා දුන්නාය.

[යවන්නාගේ නම],
සහකාර ප්‍රාදේශීය ලේකම්,
ප්‍රාදේශීය ලේකම් වෙනුවට.
චක්‍රීය ණය ක්‍රමය යටතේ කිරි ගවයෙකු ලබා ගැනීමට ඉල්ලුම් කිරීම (application)

ප්‍රාදේශීය ලේකම්,
[ආයතනයේ නම],
[ලිපිනය].

පශු සම්පත් ව්‍යාපෘතිය - චක්‍රීය ණය ක්‍රමය යටතේ කිරි ගවයෙකු ලබා ගැනීම

උක්ත නම සඳහන් මම, [ආයතනයේ නම] චක්‍රීය ණය ක්‍රමය යටතේ කිරි ගවයෙකු මිලදී ගැනීම සඳහා [මුදල] මුදලක් ලබා ගන්නා අතර ඉතිරි මුදල මා විසින් ගෙවන බවත්, මිලදී ගැනීමෙන් පසුව දින 07ක් ඇතුළත කිරි ගවයා පශු වෛද්‍ය කාර්යාලයේ රක්ෂණය කර රක්ෂණ සහතිකයක් ප්‍රාදේශීය ලේකම් කාර්යාලයට ලබා දෙන බවත්, ණය වාරික නියමිත ලෙස මාසිකව ගෙවන බවත් කාරුණිකව දන්වා සිටිමි.

මෙයට විශ්වාසී,
[යවන්නාගේ නම]
කොම්පෝස්ට් පොහොර නිෂ්පාදන ව්‍යාපෘතිය විවෘත කිරීමට ආරාධනා (invitation)

දිනය - [දිනය]

දිස්ත්‍රික් ලේකම් - [ලිපිනය]
අධ්‍යක්ෂ - [ආයතනයේ නම]
සහකාර අධ්‍යක්ෂ - [ආයතනයේ නම]
ගරු නගරාධිපති ඇතුළු සියලුම නාගරික මන්ත්‍රීවරු

[ආයතනයේ නම] මූල්‍යාධාර මත විස්තීරණය කරනු ලබන කොම්පෝස්ට් පොහොර නිෂ්පාදන ව්‍යාපෘතිය - විවෘත කිරීම. [දිනය] දින පෙ.ව. 9.30

[ආයතනයේ නම] මූල්‍යාධාර මත විස්තීරණය කරනු ලැබූ [ආයතනයේ නම] කොම්පෝස්ට් පොහොර නිෂ්පාදන ව්‍යාපෘතිය [දිනය] දින පෙ.ව. 9.30 ට විවෘත කිරීමට කටයුතු සංවිධානය කර ඇත.

මෙම විවෘත කිරීමේ අවස්ථාවට ඔබගේ සහභාගීත්වය ගෞරවයෙන් අපේක්ෂා කරමි.

නාගරික කොමසාරිස්,
[ලිපිනය].
නිලධාරීන් සඳහා යතුරුපැදි ගාලක් ඉදිකිරීමට අවසර හා ප්‍රතිපාදන ඉල්ලීම (request)

[ආයතනයේ නම]

මගේ අංකය - [ලිපි අංකය]        දිනය - [දිනය]

යතුරුපැදි ගාලක් ඉදි කිරීම සඳහා අවසර හා ප්‍රතිපාදන ඉල්ලීම

අප ප්‍රාදේශීය ලේකම් කාර්යාලයේ නිලධාරීන් 160ට වැඩි සංඛ්‍යාවක් සේවයේ යෙදී සිටිති. ඔවුන් අතරින් 130ට වැඩි පිරිසක් යතුරුපැදිවල පැමිණෙති. එහෙත් මේ සියල්ලන් වෙනුවෙන් සාමාන්‍යයෙන් යතුරුපැදි 20ක් ගාල් කිරීමට පමණක් පහසුකම් ඇති රථ ගාලක් ඇත. එනිසා අනෙක් පුද්ගලයන් කාර්යාලය අවට ඇති ගස් යට, බිත්ති අසල හා කාර්යාලයෙන් පිටත ස්ථානවල තම යතුරුපැදි ගාල් කරති.

මෙවන් අවස්ථාවක නිලධාරීන්ගේ යතුරුපැදිවල ආරක්ෂාව තහවුරු කිරීම අපහසුය. තවද අව්ව හා වැස්ස නිසා යතුරුපැදිවලට හානි සිදුවීම නිසා නිලධාරීන්ට වැඩි වියදමක් දැරීමටද සිදු වේ. ගස් යට යතුරුපැදි ගාල් කිරීම හේතුවෙන් ගස්වල ලගින පක්ෂීන් හා සතුන්ගේ අපද්‍රව්‍ය නිසා දිනපතාම එම යතුරුපැදි සුද්ධ කිරීමට නිලධාරීන්ට සිදු වී ඇත.

එනිසා අලුතින් පාපැදි / යතුරුපැදි ගාලක් ඉදිකිරීමට අවසරය හා ඒ සඳහා [මුදල] ප්‍රතිපාදනද ලබාදෙන ලෙස කාරුණිකව ඉල්ලා සිටිමි.

ප්‍රාදේශීය ලේකම්,
[ලිපිනය]